Piet Grobler oorsee bekroon | SARIE
Piet Grobler oorsee bekroon
Piet Grobler, wat onlangs aangestel is as senior lektor aan die Universiteit van Worcester in Engeland, is onlangs meermale op internasionale vlak bekroon.
Op die biënnaal vir kinderboek-illustrasies in Bratislawa (die grootste in sy soort) is Piet met die Goue Appel-toekenning bekroon vir sy werk aan die boek Colours! Colores! deur die Mexikaanse digter Jorge Lujan. Dit het ook die Alberto Burnichon-2008/2009-prys op die Cordoba-boekeskou in Argentinië verower.
Vroeër het hy die bronsmedalje vir Die Spree met Foete en Een slukkie Padda ontvang.
Oorspronklike illustrasies van Grobler sal by die kortlysboeke-uitstalling van die Goue Penseel-Prys uitgestal word (die grootste vir prenteboeke in Nederland). Dit sluit in werk vir Ballade van de Dood deur Koos Meinderts en Harrie Jekkers.
Bron: Die Burger (www.dieburger.com)
Piet Grobler het SARIE rubriekskrywer, Izak de Villiers, wat onlangs oorlede is, se rubrieke geïllustreer. Lees Izak se rubrieke